
VKKF padomes 

Valsts kultūrkapitāla fonda mērķprogrammas 
MŪZIKAS NOZAREI
STRATĒĢISKI SVARĪGU PASĀKUMU ATBALSTA PROGRAMMA
projektu konkursa
NOLIKUMS


1. Vispārējie jautājumi.
1.1. Mērķprogramma „Mūzikas nozarei stratēģiski svarīgu pasākumu atbalsta programma” (turpmāk - mērķprogramma) ir Valsts kultūrkapitāla fonda (turpmāk - VKKF) saskaņā ar VKKF kultūras projektu konkursa nolikumu īstenota programma.
1.2. Mērķprogrammas līdzekļus piešķir konkursa kārtībā.
1.3. Mērķprogrammas mērķis ir atbalstīt Mūzikas nozarei un Latvijas kultūras procesam svarīgu pasākumu norisi, kas piesaista plašu mērķauditoriju un veicina Latvijas kultūrvides saglabāšanu un attīstību vietējā un starptautiskā kontekstā.
1.4. Šā nolikuma izpratnē svarīgs kultūras pasākums ir konceptuāli pārdomāta, atlasīta un producēta intensīva kultūras un mākslas notikumu programma, kas nodrošina kvalitatīvu kultūras vērtību pieejamību sabiedrībai.

2. Mērķprogrammas konkurss, iesniedzēji, ierobežojumi projektu iesniegšanai.
2.1. Lai sasniegtu mērķprogrammas mērķi, VKKF organizē mērķprogrammas projektu konkursu.
2.2. Mērķprogrammas projektu konkursā var piedalīties tikai juridiskas personas (turpmāk - pieteicēji):
2.2.1. kuras reģistrētas Latvijas Republikas Valsts ieņēmumu dienestā kā patstāvīgas vienības ar nodokļu maksātāja reģistrācijas numuru;
2.2.2. kuru statūtos vai nolikumā kā darbības veids ir noteikta ar kultūru vai mākslu saistīta darbība;
2.3. Mērķprogrammas projektu konkursā tiek pieņemti:
2.3.1. pasākumu pieteikumi, kuru īstenošana plānota 2027. gadā (vienreizēji pasākumi);
2.3.2. pasākumu pieteikumi, kuru īstenošana plānota no 2027. gada 1. janvāra līdz 2028. gada 31. decembrim
(regulāri, ikgadēji vai cikliski pasākumi).
2.4. Nozares ekspertu komisija, izvērtējot saskaņā ar 2.3.2. punktu iesniegtos projektu pieteikumus, sniedz VKKF padomei atzinumu par projekta atbalstīšanu divu gadu posmā vai tikai 2027. gadā:
2.4.1. ja projekts tiek atbalstīts divu gadu periodā, otrajā gadā piešķirtais finansējuma apjoms tiek precizēts, izvērtējot iepriekšējā perioda atskaiti un precizēto tāmi kārtējam gadam, kas jāiesniedz VKKF noteiktajos termiņos, par ko pieteicējs tiek rakstiski informēts. Lēmums par finansējuma apjomu un finansējuma līguma slēgšanu 2028. gadā tiks pieņemts ne vēlāk kā 2 mēnešu laikā no likuma par valsts budžetu kārtējam gadam izsludināšanas, ņemot vērā VKKF pieejamā finansējuma apjomu;
2.4.2. ja projekts tiek atbalstīts uz 1 gadu, projekta pieteicējs var sniegt pieteikumu nākamā gada mērķprogrammas konkursā ierastajā kārtībā un komisija var lemt par projekta atbalstīšanu uz 1 vai 2 gadiem.
3. Projektu iesniegšana.
3.1. Mērķprogrammas projektu konkursa nolikums pieejams VKKF mājaslapā (http://www.vkkf.lv).
3.2. Projekta pieteikums jāiesniedz projektu pieteikumu sistēmā https://kkf.kulturaskarte.lv
Lai pieslēgtos iesniegšanas sistēmai, nepieciešams kāds no valsts pārvaldes pakalpojumu portālā Latvija.lv
pieejamajiem autentifikācijas līdzekļiem:
3.2.1. juridiskās personas vārdā pieteikumu iesniedz fiziska persona, kurai ir attiecīgās juridiskās personas pārstāvības tiesības;
3.2.2. ja viena juridiskā persona iesniedz vairākus pieteikumus, katrs pieteikums projektu pieteikumu sistēmā jāiesniedz atsevišķi.
3.3. Pieteikums sistēmā jāiesniedz VKKF padomes apstiprinātajā konkursa termiņā no 2026. gada 2. novembra līdz
2026. gada 20. novembrim plkst. 23:59

4. Projektu pieteikumu noformējums un saturs.
Projekta pieteikums projektu pieteikumu sistēmā iesniedzams latviešu valodā, aizpildot visus obligāti norādītos
laukus, un tas ietver:
4.1. informāciju par pieteicēju;
4.2. informāciju par pieteikumu (projekta nosaukums; projekta īstenošanas termiņi);
4.3. projekta aprakstu, kurā ir ietverta šāda informācija:
4.3.1. projekta kopsavilkums (pamatojot projekta stratēģisko nozīmi nozarē un Latvijas kultūrā kopumā);
4.3.2. informācija par projekta mērķiem un uzdevumiem (projekta ilgtermiņa, īstermiņa mērķu formulējums);
4.3.3. darbības programma (veicamie pasākumi, to kalendārais grafiks);
4.3.4. informācija par paredzamajiem rezultātiem, ko plānots sasniegt, īstenojot projektu;
4.3.5. informācija par īstenotājiem;
4.3.6. informācija par plānoto mērķauditoriju, norādot, kā to plānots sasniegt;
4.3.7. ja projekts tiek iesniegts kā VKKF citā projektu konkursā jau atbalstīta projekta turpinājums, tad jāiesniedz pārskats par iepriekšējā piešķīruma izlietojumu un sasniegtajiem rezultātiem;
4.3.8. projekta vadītāja autobiogrāfija (projekta vadītāja autobiogrāfiju (CV) PDF formātā);
4.3.9. projekta kopējā tāme 2027. gadam (izdevumos iekļaujot paredzamos nodokļu maksājumus atbilstoši Latvijas Republikas nodokļu likumdošanai), tās pamatojumu. Tāmi veido aizpildot projektu pieteikumu sistēmas tāmes sagatavi, tāmē atsevišķi jānorāda VKKF prasītā summa, un tās sadalījums pa pozīcijām, skaidrojumā norādot pozīcijas aprēķinu, kā arī citi iespējamie finanšu avoti un projekta realizācijai jau esošie finanšu un materiālie resursi; tāmē nedrīkst iekļaut tādas tāmes pozīcijas (piemēram, „Citi izdevumi”,
„Neparedzētie izdevumi” u.tml.), kurās nav norādīts konkrēts izdevumu veids.
4.4. papildus jāpievieno (pielikums/-i pievienojams/-i sadaļā “Pievienotie dokumenti” PDF formāta failā/-os, viena faila maksimālais izmērs nedrīkst pārsniegt 20 megabaitus (20 MB)):
4.4.1. pasākuma programma, kurā jānorāda plānotie dalībnieki, norises vietas, laiki u.tml; (2.3.2. punktā noteiktajiem pasākumiem jāiesniedz pasākuma programma katram kalendāram gadam);
4.4.2. pārskats par organizācijas un projekta vadītāja līdz šim organizētajiem līdzīga satura pasākumiem (ietverot informāciju par pasākuma programmu, auditorijas apmēru un kopējo budžetu);
4.4.3. ja projekta ietvaros pieprasīts finansējums grāmatas vai cita apjomīga iespieddarba izdošanai, jāpievieno manuskripta fragments, tipogrāfijas priekškalkulācija, jānorāda informācija par plānoto izdevuma apjomu, formātu, tirāžu, kā arī par plānoto izplatīšanas veidu;
4.4.4. projektu pieteikumiem, kas iesniegti saskaņā ar 2.3.2. punktu, jāpievieno 2028. gada provizoriskā tāme un
tās pamatojums (atbilstoši 1. pielikumā pievienotajai tāmes veidlapai).

4.5. Projektu pieteikumiem var pievienot arī citus pielikumus pēc iesniedzēja ieskata.
4.6. Visiem dokumentiem, kas pievienoti projekta pieteikumam un nav latviešu valodā, obligāti jāpievieno
tulkojums (var būt bez notariāla apliecinājuma).

5. Projekta pieteikuma vērtēšanas administratīvie kritēriji:
5.1. iesniedzamajiem projektu pieteikumiem tiek noteikti šādi administratīvie kritēriji:
5.1.1. projekta pieteikums ir iesniegts projektu konkursu grafikā noteiktajā termiņā;
5.1.2. projekts nav realizēts līdz projektu konkursa noslēgumam;
5.1.3. pieteicējs ir savlaicīgi nokārtojis līdzšinējās saistības ar VKKF;
5.1.4. projekta pieteikums nav saistīts ar politisko partiju aktivitātēm.
5.2. projektu pieteikumi, kas neatbilst kādam no administratīvajiem kritērijiem, netiek izvērtēti un atbalstīti.
6. Projektu vērtēšanas kvalitatīvie kritēriji.
6.1. Iesniedzamajiem projektiem ir noteikti šādi kritēriji:
6.1.1. projekta nozīmīgums iesniegto projektu kontekstā;
6.1.2. projekta kvalitāte:
6.1.2.1. pasākuma programmas kvalitāte, ja pasākums ir ikgadējs – iepriekš īstenotā pasākuma programmas kvalitāte;
6.1.2.2. projekta vadītāja izglītība, līdzšinējā darbības pieredze un kompetence;
6.1.2.3. projekta pieteicēja spēja piesaistīt līdzfinansējumu;
6.1.2.4. projektā iesaistīto personu izglītība, līdzšinējā darbības pieredze un kompetence;
6.1.3. projekta pieteikuma kvalitāte:
6.1.3.1. projekta pieteikuma saturs atbilst šī nolikuma 4. punktā noteiktajām prasībām;
6.1.3.2. projekta apraksts ir skaidri saprotams un liecina par kvalitatīvu iecerētā realizāciju (ir skaidri formulēta ideja un strukturēti izklāstīta realizācijas gaita);

6.1.3.3. projekta pieteikuma tāmes precizitāte un pamatotība (tāme ir aritmētiski pareiza, balstīta uz reālām izmaksām; tāmē nav iekļautas nepamatotas izmaksas, izmaksas nav mākslīgi paaugstinātas un atbilst vidējām izmaksām konkrētajā nozarē; tāme atbilst projekta mērķos un uzdevumos paredzētā veikšanai);
6.1.4. projekta pienesums un ilgtermiņa ietekme nozares līdzsvarotā attīstībā konkursā iesniegto projektu
kontekstā;
6.1.5. projekta pamatmērķis nav gūt peļņu (projektam ir nekomerciāls raksturs, to īstenojot netiek gūti ieņēmumi vai paredzamie ieņēmumi no saimnieciskās darbības (biļešu ieņēmumi, maksas pakalpojumi u.c. pašu ieņēmumi), nepārsniedz 50% no projekta īstenošanai kopējām nepieciešamām izmaksām).
7. Projektu izskatīšanas kārtība.
7.1. Projektu pieteikumus, kuri atbilst konkursa mērķim un nolikuma prasībām, vērtē saskaņā ar projektu vērtēšanas kvalitatīvajiem kritērijiem.
7.2. Nozares ekspertu komisija, izvērtējot katru iesniegto projekta pieteikumu, sniedz atzinumu VKKF padomei par
līdzekļu piešķiršanu 1 vai 2 gadu periodam.
7.3. VKKF padome pieņem lēmumu par fonda līdzekļu sadali mērķprogrammā iesniegto projektu īstenošanai.

8. Projekta pieteicēja tiesības un pienākumi.
8.1. Projekta pieteicējs pēc apstiprinātā konkursa termiņa beigām iesniegtajā projekta pieteikumā nevar veikt izmaiņas.
8.2. Ja iesniegtais projekts saņem VKKF finansējumu, projekta pieteicējam ir pienākums pēc VKKF darbinieku pieprasījuma sniegt visu ar projekta īstenošanu saistīto informāciju, lai VKKF varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.
8.3. Ja iesniegtais projekts saņem VKKF finansējumu, projekta pieteicējam ir pienākums visos projekta publicitātes un mārketinga materiālos izmantot VKKF logo un visos publiskos paziņojumos (t.sk. sociālos tīklos) ietvert atsauci uz VKKF kā projekta finansētāju.
8.4. Persona, kura iesniedz projekta pieteikumu finanšu līdzekļu saņemšanai, ir iepazinusies ar šo Nolikumu un piekrīt visiem projektu konkursa noteikumiem, apņemas ievērot tos pilnībā, uzņemas atbildību par Nolikumā minēto prasību izpildi, kā arī ir atbildīga par projekta pieteikumā norādīto ziņu patiesumu.
9. Konkursa rezultāti.
9.1. Atbildi par konkursa rezultātiem projekta pieteicējam nosūta uz projekta pieteikumā norādīto e-pasta adresi pēc konkursa noslēguma.
9.2. Finansēto projektu saraksti tiek publicēti Latvijas Republikas oficiālajā izdevumā „Latvijas Vēstnesis”, ar tiem var iepazīties arī VKKF mājaslapā (http://www.vkkf.lv).
9.3. Finansējuma saņēmējam VKKF padomes apstiprinātajos termiņos ir jānoslēdz finansējuma līgums par piešķirtā finansējuma saņemšanu. Ja līgums netiek noslēgts minētajā termiņā, VKKF padome lemj par piešķirtā finansējuma anulēšanu. Ja Finansējuma saņēmējs ir iepriekš saņēmis VKKF finansējumu, pirms jauna līguma slēgšanas, ir jābūt nokārtotām līdzšinējo līgumu saistībām.
9.4. Finansējuma saņēmējs, slēdzot līgumu ar VKKF, iesniedz precizētu projekta finansēšanas tāmi. Tāmē drīkst būt uzrādītas tikai projekta pieteikumā norādītās pozīcijas ne lielākā apmērā par projekta pieteikumā pieprasīto finansējuma apjomu, ja VKKF nozares ekspertu komisija, izskatot projektu, nav norādījusi piešķīrumu konkrētām tāmes pozīcijām. 
9.5. Finansējuma saņēmējam, slēdzot līgumu par VKKF finansējuma piešķiršanu, nodokļu (nodevu) parāds VID nedrīkst pārsniegt 150 EUR. Izņēmums ir gadījumi, kad maksājumu termiņš ir pagarināts, sadalīts, atlikts vai par to noslēgts vienošanās līgums. Par saistību neizpildi tiek uzskatīta arī visu nodokļu deklarāciju neiesniegšana.
9.6. Piešķirto finansējumu VKKF ieskaita organizācijas kontā Latvijas Republikas kredītiestādē. Finansējums var tikt pārskaitīts vairākos maksājumos, nākamos maksājumus veicot pēc starpatskaites saņemšanas, par ko puses vienojas, slēdzot finansēšanas līgumu.
9.7. Finansējuma saņēmējam par piešķirtā finansējuma izlietojumu, atbilstoši VKKF līgumā noteiktajai kārtībai ir jāiesniedz VKKF atskaite.

Provizoriskā tāme un tās pamatojums 2028. gadam

MP “Nozarei stratēģiski svarīgu pasākumu atbalsta programma”
nolikuma 1.pielikums

	Nr. p.k.
	Izmaksu pozīcijas nosaukums
	Skaidrojums
(aizpildāms, ja attiecināms, uzrādot summas aprēķinu)
	Kopējā projekta
summa

EUR
	Pašfinansējums


EUR
	Līdzfinansējums


EUR
	Līdzfinansējuma avots
(papildus
norādīt – plānots vai apstiprināts)
	Pieprasīts
mērķprogrammas projektu konkursā
EUR

	
	Kopā
	
	
	
	
	
	

	1.
	Atlīdzības izmaksas (t.sk. darba alga, autoratlīdzība, nodokļi)
	
	
	
	
	
	

	1.1.
	…
	
	
	
	
	
	

	1.2.
	…
	
	
	
	
	
	

	2.
	Pakalpojumu izmaksas (t.sk. visa veida nomas izdevumu apmaksa, transporta pakalpojumi, u.c. ar
projekta īstenošanu saistīto
pakalpojumu izdevumu apmaksa)
	
	
	
	
	
	

	2.1.
	…
	
	
	
	
	
	

	2.2.
	…
	
	
	
	
	
	

	3.
	Izmaksas par preču, materiālu un inventāra iegādi
	
	
	
	
	
	

	3.1.
	…
	
	
	
	
	
	

	3.2.
	…
	
	
	
	
	
	



Informācija par iespējamiem ieņēmumiem no projekta īstenošanas (biļešu tirdzniecības u.tml.), ja tādi tiek plānoti:
